ফেসবুকে অর্ঘ্যর পোস্টের সূত্র ধরে ও রাখাল রাহার পোস্ট থেকে আমরা জানতে পারছি আরও কিছু কথা। অর্ঘ্যর ডিপার্টমেন্ট সিইসির চেয়ারম্যান অবৈধভাবে নিয়োগ পাওয়া। কোনও মাস্টার্স ছাড়াই এক বছরের শিক্ষকতার অভিজ্ঞতা নিয়ে তিনি সরাসরি সহকারী অধ্যাপক পদে যোগদান করেন। ওই ডিপার্টমেন্টে ওনার থেকে সিনিয়র শিক্ষক থাকার পরেও ওনাকেই চেয়ারম্যানের দায়িত্ব দেওয়া হয়। তারপরে সম্প্রতি এই বিভাগ থেকে এই চেয়ারম্যান নিজে প্রশ্ন করে, নিজে পরীক্ষা দিয়ে, নিজেই খাতা মূল্যায়ন করে এমএসসি ডিগ্রি নেন। অর্ঘ্যসহ কিছু ছাত্র এটা মানতে রাজী ছিল না। তারা এই বিষয়ে কথা বলতে থাকে। যেটা পছন্দ করেননি ওই চেয়ারম্যান এবং তার নিয়োগদাতা উপাচার্য। তারা এই শিক্ষার্থীদের ঝামেলায় ফেলতে থাকেন। এরই ধারাবাহিকতায় গত সেমিস্টারে ১৭জন শিক্ষার্থীকে ফেল করানো হয়, ১০জনকে কোনোমতে পাস করানো হয়। কিন্তু গুরুত্বপূর্ণ বিষয় হচ্ছে যারা ফেল করেছে এবং খারাপ রেজাল্ট করেছে ওরা গত ৩ বছরে সবাই ওই বিভাগের টপ রেজাল্টধারী। আর যারা টপ রেজাল্ট করেছে এই সেমিস্টারে, তারা আগেপরে খুব সাধারণ রেজাল্ট করেছে গত ৩ বছর। তারা রেজাল্ট চ্যালেঞ্জ করতে চাইলে উপাচার্য এদের সবাইকে বহিস্কারের হুমকি দেন। অর্ঘ্য ডিপার্টমেন্টের এই বড় ভাইদের সাথে মিশতো, তাদের সাথে একসাথে প্রতিবাদ করতো। তারই শাস্তি হিসেবে উপস্থিতি কম দেখিয়ে অর্ঘ্যকে পরীক্ষায় বসতে দেয়নি। পরীক্ষায় বসাটা হয়ত অর্ঘ্যর জন্য ততটা জরুরি ছিল না। কিন্তু ওর মুক্ত প্রাণ অথর্বদের আস্ফালন মেনে নিতে পারেনি।